2 திமொத்தேயு (நூல்)
[[Image:Rembrandt Harmensz. van Rijn 153.jpg|thumb|தூய திமொத்தேயு தம் பாட்டி லோயி என்பவரின் மடியில் இறையறிவு பெறுகின்றார் (2 திமொ 1:5). விவிலிய ஓவியம். கலைஞர்: ரெம்ப்ராண்ட் (1606-1669). காப்பிடம்: இலண்டன்.]]
 {{புதிய ஏற்பாடு நூல்கள்}}
  
 '''2 திமொத்தேயு''' அல்லது '''திமொத்தேயுவுக்கு எழுதிய இரண்டாம் திருமுகம்''' (''Second Letter [Epistle] to Timothy'')என்னும் நூல் கிறித்தவ [[விவிலியம்|விவிலியத்தின்]] இரண்டாம் பகுதியாகிய [[புதிய ஏற்பாடு|புதிய ஏற்பாட்டில்]] பதினாறாவதாகவும், தூய பவுலின் திருமுகங்கள் வரிசையில் பதினொன்றாவதாகவும் அமைந்துள்ளது. மூல மொழியாகிய கிரேக்கத்தில் இந்நூலின் பெயர்  Epistole pros Timotheon B (Επιστολή Προς Τιμόθεον B) எனவும் இலத்தீன் மொழிபெயர்ப்பில்  Epistula II ad Timotheum எனவும் உள்ளது &lt;ref&gt;[http://en.wikipedia.org/wiki/Second_Epistle_to_Timothy 1 திமொத்தேயு மடல்]&lt;/ref&gt;.
 
 ==ஆசிரியர்==
 
 திமொத்தேயுவுக்கு எழுதப்பட்ட இரண்டு [[திருமுகங்கள்|திருமுகங்களும்]], தீத்துவுக்கு எழுதப்பட்ட திருமுகமும் '''ஆயர் பணித் திருமுகங்கள்''' என வழங்கப்பெறுகின்றன. ஆயர்களான திமொத்தேயுவுக்கும் தீத்துவுக்கும் ஆயர் பணி பற்றி எழுதப்பட்டுள்ளதால் இவை இவ்வாறு பெயர் பெறுகின்றன.
 
 இவற்றைப் [[பவுல் (திருத்தூதர்)|பவுலே]] நேரடியாக  &lt;ref&gt;[http://en.wikipedia.org/wiki/Paul_the_Apostle திருத்தூதர் பவுல்]&lt;/ref&gt; எழுதினாரா என்பது பற்றி ஐயப்பாடு உள்ளது. இத்திருமுகங்களில் காணப்படும் சொற்கள், மொழி நடை, திருச்சபை அமைப்புமுறை ஆகியவற்றின் அடிப்படையில் பார்க்கும்போது, இவற்றைப் பவுலே எழுதியிருப்பார் எனக் கூறுவது கடினமாய் இருக்கிறது. [[பவுல் (திருத்தூதர்)|பவுலின்]] சிந்தனையில் வளர்ந்த அவருடைய சீடர்கள் திருமுகம் எழுதப்பட்ட காலகட்டத்தில் அவர் என்ன கூறியிருப்பார் என்பதை உணர்ந்து, அவர் பெயரால் [[திருமுகங்கள்|இத்திருமுகங்களை]] எழுதியிருப்பார்கள் எனக் கருத இடமிருக்கிறது.  இவ்வாறு எழுதுவது அக்காலத்தில் முறையானதாகக் கருதப்பட்டது. முதல் நூற்றாண்டின் இறுதியிலோ இரண்டாம் நூற்றாண்டின் தொடக்கத்திலோ இவை எழுதப்பட்டிருக்கலாம்.
 
 2 திமொத்தேயு என்னும் மடலை பவுல்தாமே எழுதினார் என்று தொடக்ககாலக் கிறித்தவ அறிஞர்கள் குறித்துள்ளனர். தற்கால அறிஞர் சிலரின் கருத்துப்படி, 2 திமொத்தேயு [[பவுல் (திருத்தூதர்)|பவுலின்]] படைப்பு என்றும், அப்பாணியைப் பின்பற்றி, பவுலின் இறப்புக்குப் பின் அவரது சீடர் [[1 திமொத்தேயு (நூல்)|1 திமொத்தேயு]], மற்றும் [[தீத்து (நூல்)|தீத்து]] ஆகிய [[திருமுகங்கள்|திருமுகங்களைப்]] பவுலின் சிந்தனைக்கு ஏற்ப எழுதியிருக்கலாம் என்றும் கூறப்படுகிறது. இதற்கு ஆதாரமாக, 2 திமொத்தேயு மடலுக்கும் பவுல் தம் இறுதிக்காலத்தில் எழுதிய மடல்களுக்கும் இடையே நிலவும் ஒற்றுமை சுட்டிக்காட்டப்படுகிறது. அதே நேரத்தில் 2 திமொத்தேயு மடல் 1 திமொத்தேயுவிலிருந்தும் தீத்து மடலிலிருந்தும் வேறுபட்டிருப்பதும் கருதத்தக்கது.
 
 ==எழுதப்பட்ட சூழலும் நோக்கமும்==
 
 [[பவுல் (திருத்தூதர்)|பவுல்]] தம் வாழ்வின் இறுதிக் கட்டத்தில் மீண்டும் ஒருமுறை சிறையில் அடைக்கப்பட்டதாகவும் அப்போது இரண்டாம் முறையாகத் திமொத்தேயுவுக்குத் திருமுகம் எழுதியதாகவும் கூறப்பட்டுள்ளது. முதல் முறை போலல்லாமல் இம்முறை அவர் ஒரு சாதாரண குற்றவாளிபோல் நடத்தப்பட்டார் (காண்க: 2 திமொ 1:16; 2:9; 4:13) என்னும் குறிப்புத் தரப்பட்டுள்ளது. இத்திருமுகத்தில் ஆசிரியர், பவுலின் வாழ்வை எடுத்துக்காட்டாகக் கொண்டு பல அறிவுரைகளைத் திமொத்தேயுவுக்கு வழங்குவதைக் காண்கின்றோம்.
 
 ==மடலின் உள்ளடக்கம்==
 
 இத்திருமுகத்தில் பவுலைக் குறித்த செய்திகள் பல உள்ளன. மன உறுதியுடன் இருத்தலே இத்திருமுகத்தின் மையக் கருத்தாக அமைகிறது. &quot;கடவுள் நமக்குக் கோழையுள்ளத்தினை அல்ல, வல்லமையும் அன்பும் கட்டுப்பாடும் கொண்ட உள்ளத்தையே வழங்கியுள்ளார்&quot; (2 திமொ 1:7) என்று மடலாசிரியர் கூறுகிறார்.
 
 திமொத்தேயு தொடர்ந்து [[இயேசு கிறித்து|இயேசுவுக்குச்]] சான்று பகரவும், [[நற்செய்தி]] மற்றும் பழைய ஏற்பாட்டின் உண்மையான போதனைகளை ஏற்றுக்கொள்ளவும், போதகர், நற்செய்தியாளர் என்னும் முறையில் தம் கடமைகளைச் செவ்வனே செய்யவும் திருமுக ஆசிரியர் வலியுறுத்துகிறார்; துன்பங்கள் நடுவிலும் எதிர்ப்புகள் நடுவிலும் முன்மாதிரியாய் வாழ்ந்து காட்டப் பணிக்கிறார். பயனற்ற வீண் விவாதங்களில் திமொத்தேயு ஈடுபடலாகாது என அவர் அறிவுறுத்துகிறார்.
 
 பவுல் தம் வாழ்வின் இறுதிக்கட்டம் நெருங்கிவருவதை உணர்கின்றார்; கடவுளுக்கு உகந்த விதத்தில் தாம் பணியாற்றியதை நினைவுகூர்கின்றார்: &quot;நான் பிரிந்து செல்ல வேண்டிய நேரம் வந்து விட்டது. நான் நல்லதொரு போராட்டத்தில் ஈடுபட்டேன். என் ஓட்டத்தை முடித்து விட்டேன். விசுவாசத்தைக் காத்துக் கொண்டேன். இனி எனக்கென வைக்கப்பட்டிருப்பது நேரிய வாழ்வுக்கான வெற்றி வாகையே&quot; (2 திமொ 4:6-8).
 
 {{பவுல் எழுதிய திருமுகங்கள்}}
 
 ==சில பகுதிகள்==
 
 '''2 திமொத்தேயு 2:8-13'''
 
 &quot;தாவீதின் மரபில் வந்த இயேசு கிறிஸ்து 
 &lt;br&gt;இறந்து உயிர்பெற்று எழுந்தார் என்பதே என் நற்செய்தி. 
 &lt;br&gt;இதனை நினைவில் கொள். 
 &lt;br&gt;இந்நற்செய்திக்காகவே நான் குற்றம் செய்தவனைப் போலச் சிறையிடப்பட்டுத் துன்புறுகிறேன். 
 &lt;br&gt;ஆனால் கடவுளின் வார்த்தையைச் சிறைப்படுத்த முடியாது. 
 &lt;br&gt;தேர்ந்து கொள்ளப்பட்டவர்கள் மீட்பையும் அதனோடு இணைந்த என்றுமுள்ள மாட்சியையும் 
 &lt;br&gt;கிறிஸ்து இயேசு வழியாக அடையுமாறு அனைத்தையும் பொறுத்துக் கொள்கிறேன். 
 &lt;br&gt;பின்வரும் கூற்று நம்பத் தகுந்தது: 
 &lt;br&gt;'நாம் அவரோடு இறந்தால், அவரோடு வாழ்வோம்; 
 &lt;br&gt;அவரோடு நிலைத்திருந்தால், அவரோடு ஆட்சிசெய்வோம்; 
 &lt;br&gt;நாம் அவரை மறுதலித்தால் அவர் நம்மை மறுதலிப்பார். 
 &lt;br&gt;நாம் நம்பத்தகாதவரெனினும் அவர் நம்பத்தகுந்தவர். 
 &lt;br&gt;ஏனெனில் தம்மையே மறுதலிக்க அவரால் இயலாது.' 
 &lt;br&gt;இவற்றை நீ அவர்களுக்கு நினைவுறுத்து.&quot;
 
 '''2 திமொத்தேயு 4:1-5'''
 
 &quot;கடவுள் முன்னிலையிலும் 
 &lt;br&gt;வாழ்வோருக்கும் இறந்தோருக்கும் தீர்ப்பு அளிக்கப் போகிற கிறிஸ்து இயேசு முன்னிலையிலும் 
 &lt;br&gt;அவர் தோன்றப்போவதை முன்னிட்டும் அவரது ஆளுகையை முன்னிட்டும் 
 &lt;br&gt;நான் ஆணையிட்டுக் கூறுவது: 
 &lt;br&gt;இறைவார்த்தையை அறிவி. 
 &lt;br&gt;வாய்ப்புக் கிடைத்தாலும் கிடைக்காவிட்டாலும் இதைச் செய்வதில் நீ கருத்தாயிரு. 
 &lt;br&gt;கண்டித்துப் பேசு; கடிந்துகொள்; 
 &lt;br&gt;அறிவுரை கூறு; மிகுந்த பொறுமையோடு கற்றுக்கொடு. 
 &lt;br&gt;ஒரு காலம் வரும். அப்போது மக்கள் நலந்தரும் போதனையைத் தாங்கமாட்டார்கள். 
 &lt;br&gt;மாறாக, செவித்தினவு கொண்டவர்களாய்த் 
 &lt;br&gt;தங்கள் தீய நாட்டங்களுக்கேற்பத் தங்களுக்கெனப் போதகர்களைத் திரட்டிக்கொள்வார்கள். 
 &lt;br&gt;உண்மைக்குச் செவிசாய்க்க மறுத்துப் புனைகதைகளை நாடிச் செல்வார்கள். 
 &lt;br&gt;நீயோ அனைத்திலும் அறிவுத் தெளிவோடிரு; 
 &lt;br&gt;துன்பத்தை ஏற்றுக்கொள்; 
 &lt;br&gt;நற்செய்தியாளனின் பணியை ஆற்று; 
 &lt;br&gt;உன் திருத்தொண்டை முழுமையாய்ச் செய்.&quot;
 
 ==உட்பிரிவுகள்==
 
 &lt;/div&gt;
 
 {| class=&quot;wikitable&quot;
 |-
 ! பொருளடக்கம் - பகுதிப் பிரிவு
 ! அதிகாரம் - வசனம் பிரிவு
 ! 1995 திருவிவிலியப் பதிப்பில் பக்க வரிசை
 |-
 | 1. முன்னுரை (வாழ்த்து) 
 | 1:1-2
 | 400
 |-
 | 2. திமொத்தேயுவுக்கு அறிவுரை
 | 1:3 - 2:13
 | 400 - 401
 |-
 | 3. தவறான போதனை குறித்து அறிவுரை
 | 2:14 - 4:8
 | 401 - 403
 |-
 | 4. பவுலின் நிலைமை
 | 4:9-18
 | 403 - 404
 |-
 | 5. முடிவுரை
 | 4:19-22
 | 404
 |}
 
 ==மேற்கோள்கள்==
 &lt;references/&gt;